text: KT vinnan skal tvífaldast áðrenn 2030
text: #000002
text: Virði á KT vinnuni skal meir enn tvífaldast komandi átta árini. Tað er høvuðsniðurstøðan hjá Vakstrarforum, sum í dag legði fram frágreiðing um vøkstur innan KT vinnuna.
text: #000003
text: Frágreiðingin byggir á kanningar og tilmæli, sum ein KT serfrøðingabólkur hevur arbeitt við seinasta hálva árið.
text: #000004
text: Í 2022 væntast virði á KT vinnuni at verða 400 mió. kr., men í 2030 skal hetta virði vera komið upp á 1 mia. kr. Hetta merkir, at KT vinnan skal vaksa úr 2,5% upp í 6% av BTÚ. Eisini skal útflutningurin av KT tænastum vaksa úr 100 mió. upp í 600 mió. kr. innan sama áramál.
text: #000005
text: Fyrimunurin við KT vinnu er, at landafrøði ikki hevur nakran týdningarmiklan leiklut, eins og hon kann hava í øðrum vinnum. Fortreytirnar í dag eru dugnalig fólk og eitt gott netsamband innanlands og til útheimin.
text: #000006
text: Frágreiðingin hjá Vakstrarforum inniheldur 26 tilmæli til politisku skipanina, sum øll stuðla upp undir ætlaða vøksturin. Tilmælini eru býtt í fýra høvuðspartar: grønan vøkstur, heilsu- og borgaratænastur, útbúgving og yvirskipaðar karmar.
text: #000007
text: Leif Abrahamsen er formaður í KT serfrøðingabólkinum. Hann sigur, at tað hevur stóran týdning, at ein fjølbroytt røð av átøkum verða framd, um málið skal røkkast. Men um dentur skal leggjast á eitt ávíst øki, so er tað KT útbúgving, tí her eru vit aftarlaga samanborið við onnur lond, sigur hann.
text: #000008
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000010
text: TAKS skal hava nýggja skattaskipan
text: #000014
text: Fíiggjarlógin avspeglar máttloysi hjá samgonguni
text: #000019